5. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ Αριθ.25267 της 4/16 Μαΐου 1989  (ΦΕΚ Β΄361) Κανονισμός λειτουργίας του νομαρχιακού συμβουλίου. Έχοντας υπόψη: 1.Τις διατάξεις της παρ.4 του άρθρ.34 του Νόμ. 1622/1986 «Τοπική Αυτοδιοίκηση, περιφερειακή ανάπτυξη και δημοκρατικός προγραμματισμός» (ΦΕΚ 92/Α΄/14.7.1986) και του άρθρ.32 παρ.7 του Νόμ.1832/1989 «Τροποποίηση και συμπλήρωση της νομοθεσίας για την τοπική αυτοδιοίκηση, την αποκέντρωση και άλλες διατάξεις» (ΦΕΚ 54/Α΄). 2.Τις διατάξεις του άρθρ.23 του Νόμ.1558/1985 «Κυβέρνηση και Κυβερνητικά Όργανα» (ΦΕΚ 137/Α΄/26.7.1985), σε συνδυασμό με τις διατάξεις του αρθρ.4 του Π.Δ137/1986 «Συγκρότηση της Γενικής Γραμματείας Δημόσιας Τάξης, σε Υπουργείο Δημόσιας Τάξης» (ΦΕΚ 51/Α΄/24.4.1986), αποφασίζουμε: Άρθρ.1.-Η εσωτερική λειτουργία του νομαρχιακού συμβουλίου του Νόμ. 1622/1986, διέπεται από τον παρόντα κανονισμό. Σύγκλιση και λειτουργία  του νομαρχιακού συμβουλίου Άρθρ.9.-1.Οι επιδόσεις ή κοινοποιήσεις πράξεων των νομαρχιακών συμβουλίων, που προβλέπονται από την απόφαση αυτή, γίνονται από όργανα της νομαρχιακής αυτοδιοίκησης ή δημόσιας υπηρεσίας, με το ταχυδρομείο με απόδειξη, ή με τηλεγράφημα. 2.Οι δημοσιεύσεις, εφόσον δεν ορίζεται διαφορετικά, γίνονται με τοιχοκόλληση στην εξώθυρα ή σε άλλο μέρος του καταστήματος της νομαρχιακής αυτοδιοίκησης, που είναι προορισμένο γι’αυτό το σκοπό. Για τις δημοσιεύσεις αυτές συντάσσεται αποδεικτικό από έναν υπάλληλο της νομαρχιακής αυτοδιοίκησης, ή άλλο δημόσιο όργανο. (Μετά τη σελ.52,616) Σελ.52,617 Τεύχος ΙΒ-4-3Σελ.67 Νομαρχιακή Αυτοδιοίκηση-Δεύτερος Βαθμός Τοπικής Αυτοδιοίκησης 3.Α.αα.5 Άρθρ.2.-1.Το νομαρχιακό συμβούλιο, συνεδριάζει, υποχρεωτικά, μια φορά το μήνα, καθώς και όταν το απαιτούν οι υποθέσεις της νομαρχιακής αυτοδιοίκησης, ως και οι λοιπές υποθέσεις που έχουν ανατεθεί σ’ αυτό. 2.Ο πρόεδρος καλεί το νομαρχιακό συμβούλιο σε συνεδρίαση, με γραπτή πρόσκληση στην οποία αναφέρονται τα θέματα της ημερήσιας διάταξης. Η πρόσκληση δημοσιεύεται στο κατάστημα της νομαρχιακής αυτοδιοίκησης και επιδίδεται στα μέλη του νομαρχιακού συμβουλίου τρεις τουλάχιστον μέρες πριν από την ημέρα που ορίζεται για τη συνεδρίαση. Νομαρχιακός σύμβουλος που δεν κατοικεί στην έδρα της νομαρχιακής αυτοδιοίκησης οφείλει αμέσως μετά την εγκατάσταση του συμβουλίου να δηλώσει στον πρόεδρο τη διεύθυνση κατοικίας του και να ορίσει, με την ίδια δήλωση, στην έδρα της νομαρχιακής αυτοδιοίκησης, αντίκλητο, στον οποίο θα επιδίδονται οι προσκλήσεις για τις συνεδριάσεις του νομαρχιακού συμβουλίου. Αν δεν ορίζεται αντίκλητος αρκεί η δημοσίευση της πρόσκλησης στο κατάστημα της νομαρχιακής αυτοδιοίκησης. 3.Σε κατεπείγουσες περιπτώσεις, η πρόσκληση αυτή μπορεί να επιδοθεί και την ημέρα της συνεδρίασης. Στην πρόσκληση πρέπει να αναφέρεται για πιο λόγο η συνεδρίαση είναι κατεπείγουσα. Το συμβούλιο αποφασίζει με την απόλυτη πλειοψηφία του συνόλου των μελών του για το κατεπείγον και στη συνέχεια με την ίδια πλειοψηφία λαμβάνει αποφάσεις για τα θέματα της ημερήσιας διάταξης. 4.Ο πρόεδρος καλεί επίσης το συμβούλιο, όποτε το ζητήσει το ένα τρίτο τουλάχιστον του συνολικού αριθμού των μελών του με γραπτή αίτηση, στην οποία αναφέρονται τα θέματα που θα συζητηθούν. Στην περίπτωση αυτή η πρόσκληση περιλαμβάνει πρώτα τα θέματα που περιλαμβάνει η αίτηση και μετά απ’ αυτά μπορεί ο πρόεδρος να περιλάβει και άλλα κατά την κρίση του θέματα, τα οποία συζητούνται οπωσδήποτε μετά τα πρώτα θέματα. Αν ο πρόεδρος δεν καλέσει το συμβούλιο σε δεκαπέντε μέρες το αργότερο μετά την υποβολή της αίτησης, το συμβούλιο συνέρχεται, με πρόσκληση εκείνων που υπέβαλαν την αίτηση, σύμφωνα με τις διατάξεις της παρ.2 και αποφασίζει μόνο για τα θέματα που περιλαμβάνει η αίτηση. Αν κατά τον υπολογισμό του, κατά το πρώτο εδάφιο, ενός τρίτου, προκύπτει κλάσμα μικρότερο της μονάδας, το κλάσμα αυτό στρογγυλοποιείται στην αμέσως μεγαλύτερη μονάδα. 5.Το συμβούλιο συζητεί και αποφασίζει επί των θεμάτων που είναι γραμμένα στην ημερήσια διάταξη-πρόσκληση. Μπορεί να αποφασίζει, επίσης, και για θέματα που δεν είναι γραμμένα στην ημερήσια διάταξη-πρόσκληση, εάν τα θέματα αυτά χαρακτηρισθούν ως κατεπείγοντα με απόφαση του συμβουλίου, που λαμβάνεται με την απόλυτη πλειοψηφία του συνολικού αριθμού των μελών του. Με την ίδια πλειοψηφία το συμβούλιο λαμβάνει απόφαση επί του θέματος, που με την προηγούμενη απόφασή του χαρακτηρίσθηκε ως κατεπείγον. Στην περίπτωση που το συμβούλιο συζητεί το θέμα και λαμβάνει απόφαση με την ανωτέρω πλειοψηφία, θεωρείται ότι το έχει κρίνει ως κατεπείγον. 6.Στις συνεδριάσεις του νομαρχιακού συμβουλίου καλείται υποχρεωτικά ο Νομάρχης. Ο Νομάρχης μετέχει χωρίς δικαίωμα ψήφου στις συνεδριάσεις του συμβουλίου και διατυπώνει τις απόψεις του. Στο Νομάρχη δίνεται ο λόγος κατά προτεραιότητα. 7.Το νομαρχιακό συμβούλιο έχει δικαίωμα να καλεί στη συνεδρίαση υπαλλήλους της νομαρχιακής αυτοδιοίκησης, για να του δώσουν πληροφορίες, σχετικές με υποθέσεις της αρμοδιότητάς του. Ο Πρόεδρος του νομαρχιακού συμβουλίου μπορεί να καλεί μέσω του Νομάρχη, στις συνεδριάσεις προϊσταμένους των νομαρχιακών υπηρεσιών, καθώς και προϊσταμένους υπηρεσιών άλλων φορέων του δημόσιου τομέα για θέματα αρμοδιότητάς τους, ως εισηγητές, χωρίς ψήφο. 8.Το νομαρχιακό συμβούλιο μπορεί να συνιστά επιτροπές από μέλη του, υπαλλήλους της νομαρχιακής αυτοδιοίκησης και ιδιώτες. Στις επιτροπές αυτές μπορεί να μετέχουν και υπάλληλοι νομαρχιακών υπηρεσιών ή άλλων φορέων του δημόσιου τομέα με απόφαση του Νομάρχη, όταν αυτό συζητηθεί από το νομαρχιακό συμβούλιο. (Μετά τη σελ.52,614(α) Σελ.52,615 Τεύχος ΙΒ-4-3Σελ.65 Νομαρχιακή Αυτοδιοίκηση-Δεύτερος Βαθμός Τοπικής Αυτοδιοίκησης 3.Α.αα.5 Τόπος συνεδρίασης, απαρτία, και λήψη αποφάσεων νομαρχιακού συμβουλίου Άρθρ.3.-1.Οι συνεδριάσεις του νομαρχιακού συμβουλίου είναι δημόσιες και γίνονται στο κατάστημα της νομαρχιακής αυτοδιοίκησης. Το νομαρχιακό συμβούλιο με πλειοψηφία των τεσσάρων πέμπτων των μελών του και με αιτιολογημένη απόφαση, που απαγγέλλεται δημόσια, μπορεί να συνεδριάζει «κεκλεισμένων των θυρών». Σε εξαιρετικές περιπτώσεις το νομαρχιακό συμβούλιο μπορεί, με την πλειοψηφία του συνόλου των μελών του, να αποφασίσει να συνεδριάσει και εκτός έδρας της νομαρχιακής αυτοδιοίκησης, ή σε άλλο δημόσιο κατάστημα, όταν τα θέματα που θα συζητηθούν αφορούν κυρίως την περιοχή του τόπου συνεδρίασης. 2.Το συμβούλιο έχει απαρτία εφόσον τα μέλη του, που είναι παρόντα, αποτελούν απόλυτη πλειοψηφία του συνολικού αριθμού των μελών του. Απόλυτη πλειοψηφία υπάρχει όταν οι παρόντες είναι περισσότεροι από τους απόντες. 3.Αν, μετά από δυο συνεχείς προσκλήσεις το συμβούλιο δεν έχει απαρτία, συνεδριάζει ύστερα από τρίτη πρόσκληση και παίρνει αποφάσεις μόνο για θέματα που είναι γραμμένα στην αρχική ημερήσια διάταξη, εφόσον τα μέλη που είναι παρόντα, αποτελούν το ένα τρίτο τουλάχιστον του συνολικού αριθμού των μελών του. Στην τρίτη πρόσκληση πρέπει να υπενθυμίζεται αυτή η διάταξη. 4.Το συμβούλιο παίρνει τις αποφάσεις του με την απόλυτη πλειοψηφία των παρόντων, αν δεν υπάρχει άλλη διάταξη που να ορίζει διαφορετικά. Σε περίπτωση ισοψηφίας επικρατεί η ψήφος του προέδρου. Απόλυτη πλειοψηφία των παρόντων είναι ο ακέραιος αριθμός που είναι αμέσως μεγαλύτερος από το ένα δεύτερο του αριθμού τους. 5.Οι ψηφοφορίες του συμβουλίου είναι πάντοτε φανερές και γίνονται με ονομαστική κλήση, εκτός από τις περιπτώσεις που προβλέπεται από το νόμο ή άλλη διάταξη, μυστική ψηφοφορία, η οποία γίνεται με ψηφοδέλτια. Πρακτικά συνεδριάσεων Άρθρ.4.-1.Στη συνεδρίαση του νομαρχιακού συμβουλίου τηρούνται πρακτικά, που είτε γράφονται από το γραμματέα του συμβουλίου σε ειδικό βιβλίο, είτε καταρτίζονται με τη βοήθεια μαγνητοφωνικής συσκευής. Σελ.52,616 Τεύχος ΙΒ-4-3Σελ.66 2.Στα πρακτικά που τηρεί ο γραμματέας, καταχωρίζονται και οι αποφάσεις του συμβουλίου και η γνώμη των τυχόν μειοψηφούντων. Για να αποφεύγονται αμφισβητήσεις ως προς τη σωστή τήρηση των πρακτικών, τηρούνται πρόχειρα συνοπτικά πρακτικά που μονογράφονται από όσους συμμετέχουν στη συνεδρίαση. Το καθαρό βιβλίο των πρακτικών θεωρείται και μονογραφείται από Υπάλληλο της Νομαρχιακής αυτοδιοίκησης, ο οποίος ορίζεται από τον Πρόεδρό της. 3.Στην περίπτωση που χρησιμοποιείται μαγνητοφωνική συσκευή, δεν τηρείται ειδικό βιβλίο πρακτικών, αλλά ο πρόεδρος αριθμεί και μονογράφει τα φύλλα χάρτου που περιέχουν τα απομαγνητοφωνημένα κείμενα. Στο τέλος του χρόνου, τα πρακτικά αυτά βιβλιοδετούνται με ευθύνη του γραμματέα του συμβουλίου. 4.Στα πρακτικά γράφονται τα ονόματα όλων των μελών που συμμετέχουν στη συνεδρίαση και των απόντων και υπογράφονται από τον πρόεδρο, και το γραμματέα. 5.Τα πρακτικά κάθε συνεδριάσεως παίρνουν ιδιαίτερο αριθμό. Κάθε χρόνο αρχίζει νέα αρίθμηση. Πρακτικό συντάσσεται και όταν η συνεδρίαση ματαιώνεται για οποιοδήποτε λόγο. Κάθε απόφαση του συμβουλίου παίρνει ιδιαίτερο αριθμό και στην αρχή κάθε χρόνου γίνεται νέα αρίθμηση και των αποφάσεων αυτών. 6.Την επόμενη μέρα της συνεδρίασης του νομαρχιακού συμβουλίου, δημοσιεύεται πίνακας στον οποίο σημειώνονται τα θέματα που συζητήθηκαν, ο αριθμός των αποφάσεων και περίληψη του περιεχομένου. Ο πίνακας αυτός που υπογράφεται από το γραμματέα, αναρτάται στον ειδικό χώρο των ανακοινώσεων του νομαρχιακού συμβουλίου, στο κατάστημα της νομαρχιακής αυτοδιοίκησης, εφόσον άλλες διατάξεις δεν προβλέπουν ειδικό τρόπο για τη δημοσίευση των αποφάσεων του νομαρχιακού συμβουλίου. Για τις δημοσιεύσεις αυτές, συντάσσεται αποδεικτικό από ένα υπάλληλο της νομαρχιακής αυτοδιοίκησης ή άλλο δημόσιο όργανο. Ο Πρόεδρος του νομαρχιακού συμβουλίου στέλνει στο νομάρχη απόσπασμα των πρακτικών που περιλαμβάνει κάθε απόφαση του νομαρχιακού συμβουλίου, χωριστά μαζί με αντίγραφο του αποδεικτικού της δημοσίευσης μέσα σε προθεσμία δέκα ημερών από τη δημοσίευση. 3.Α.αα.5 Νομαρχιακή Αυτοδιοίκηση-Δεύτερος Βαθμός Τοπικής Αυτοδιοίκησης Αρμοδιότητες προέδρου Άρθρ.5.-1.Ο πρόεδρος του νομαρχιακού συμβουλίου: (α)καταρτίζει την ημερήσια διάταξη των συνεδριάσεων, (β) συγκαλεί το συμβούλιο, εισηγείται σ’ αυτό τα θέματα και διευθύνει τις συνεδριάσεις του, (γ) δίνει και αφαιρεί το λόγο στα μέλη του συμβουλίου και στους άλλους εισηγητές που έχουν κληθεί για ειδικά θέματα και μπορεί να θέσει χρονικούς περιορισμούς στις αγορεύσεις τους, (δ) μπορεί να διατάσσει την αποβολή από το ακροατήριο κάθε προσώπου που διαταράσσει τη συνεδρίαση.(ε)Επιμελείται της εκτέλεσης των αποφάσεων του συμβουλίου, και (στ) καλεί, μέσω του νομάρχη, τους αρμόδιος υπηρεσιακούς παράγοντες για εισήγηση στο συμβούλιο των θεμάτων της αρμοδιότητάς τους. 2.Αν ο πρόεδρος απουσιάζει ή κωλύεται, τον αναπληρώνει ένα από τα αιρετά μέλη που ορίζεται με απόφαση του Προέδρου. Αν δεν έχει οριστεί ο αναπληρωτής του προέδρου, χρέη προέδρου εκτελεί το μέλος του συμβουλίου που έλαβε τους περισσότερους σταυρούς προτίμησης με το ψηφοδέλτιο του συνδυασμού που πλειοψήφισε. 3.Αν ο πρόεδρος αρνείται να εκτελέσει απόφαση του νομαρχιακού συμβουλίου, το συμβούλιο με απόφασή του αναθέτει την εκτέλεση της απόφασης αυτού στον αναπληρωτή του και σε περίπτωση που αυτός αρνείται, σε ένα σύμβουλο του συνδυασμού που έλαβε τις περισσότερες ψήφους. Σε περίπτωση που τα συμφέροντα του προέδρου συγκροτούνται με τα συμφέροντα της νομαρχιακής αυτοδιοίκησης, τα καθήκοντα του προέδρου ασκεί ο αναπληρωτής του και αν και αυτός βρίσκεται στην ίδια θέση, άλλος νομαρχιακός σύμβουλος του συνδυασμού με τις περισσότερες ψήφους, που ορίζεται από το συμβούλιο. Κώλυμα συμμετοχής στη συνεδρίαση Άρθρ.6.-1.Ένας νομαρχιακός σύμβουλος δεν μπορεί να πάρει μέρος στη συζήτηση ενός θέματος ή στην κατάρτιση μιας απόφασης του νομαρχιακού συμβουλίου, αν ο ίδιος ή συγγενής του μέχρι δευτέρου βαθμού εξ αίματος ή εξ αγχιστείας έχει υλικό συμφέρον. 2.Απόφαση που έχει ληφθεί κατά παράβαση της διάταξης αυτής είναι άκυρη. 3.Αν δεν σχηματίζεται απαρτία εξαιτίας των συμβούλων που έχουν δημιουργήσει κώλυμα, ο νομάρχης ύστερα από αίτημα του προέδου ή ενός συμβούλου μεριμνά για την αναπλήρωση των συμβούλων αυτών μόνο για το συγκεκριμένο θέμα. Τα πρόσωπα που καλούνται δίνουν τον όρκο που ορίζει το άρθρ.30 παρ.1 του Νόμ.1622/86 και 79 του Δ.Κ.Κ. (Π.Δ.76/1985). Υποχρεώσεις και δικαιώματα  των νομαρχιακών συμβούλων Άρθρ.7.-1.Οι νομαρχιακοί σύμβουλοι έχουν υποχρέωση να μετέχουν σε όλες τις συνεδριάσεις του νομαρχιακού συμβουλίου και όλων των επιτροπών, στις οποίες τους έχει εκλέξει το συμβούλιο, καθώς και να εκτελούν τα λοιπά καθήκοντά τους, που προβλέπει ο νόμος. Έχουν επίσης, υποχρέωση μέσα στα πλαίσια των καθηκόντων τους, να εκτελούν με επιμέλεια κάθε εργασία που τους αναθέτει το συμβούλιο. 2.Ο νομαρχιακός σύμβουλος εκφράζει τη γνώμη του και ψηφίζει με απόλυτη ελευθερία, μέσα στα πλαίσια του συντάγματος και των νόμων. 3.Τα μέλη του νομαρχιακού συμβουλίου έχουν δικαίωμα να ζητούν από τον πρόεδρο πληροφορίες και στοιχεία, που είναι χρήσιμα για την άσκηση των καθηκόντων τους. Γραμματέας νομαρχιακού συμβουλίου Άρθρ.8.-1.Γραμματέας του συμβουλίου ορίζεται, με τον αναπληρωτή του, με απόφαση του προέδρου του νομαρχιακού συμβουλίου, ένας από τους υπαλλήλους της νομαρχιακής αυτοδιοίκησης. 2.Ο γραμματέας του νομαρχιακού συμβουλίου, επιμελείται της κοινοποίησης, των προσκλήσεων προς τα μέλη, όπως και στα καλούμενα πρόσωπα μη μέλη αυτού. Συντάσσει τα πρακτικά των συνεδριάσεων, φροντίζει για την υπογραφή τους από τα παριστάμενα στη συνεδρίαση, πρόεδρο και μέλη, τηρεί το βιβλίο πρακτικών συνεδριάσεων του νομαρχιακού συμβουλίου, όπως και όλα τα λοιπά έγγραφα αυτού και βεβαιώνει τα αντίγραφα ή αποσπάσματα των αποφάσεων, γνωμοδοτήσεων και λοιπών εγγράφων αυτών. Γενικές διατάξεις για τις επιδόσεις,  κοινοποιήσεις και δημοσιεύσεις 